****

Uvaženi nastavnici, pedagozi, umetnici, roditelji...

Pozivamo Vas da pohađate

**PROGRAME PODRŠKE OSOBAMA  
PRED IZAZOVIMA RODNOG IDENTITETA**

U programukonferencije „CENTRI I MARGINE – SNAGE PRIBLIŽAVANJA“, više radionica posvećeno je   
podršci mladima, ali i odraslima, da prihvate različite rodne identitete – svoje, svojih vršnjaka ili drugih osoba.

Radionice vode umetnici, edukatori i aktivisti sa iskustvom u bavljenju ovim pitanjima.


**PREGLED PROGRAMA:**

|  |  |
| --- | --- |
|  | **SUBOTA 02.7.2022.** |
|  | **Ustanova kulture PAROBROD** |
| **RADIONICA** **15.00-16.30**  **Klavir hol + Kabinet** | **Aleks Zain,** plesač i koreograf, Beograd  **KAKO DA IZGRADIMO SIGURAN PROSTOR ZA TELO:  DISFORIJA\*, TRANSRODNOST I PROGRAMI KOJI UKLJUČUJU FIZIČKI ANGAŽMAN radionica/predavanje**  Kroz koje situacije i stanja prolaze mlade osobe sa rodnom disforijom\*\*, posebno kad su uključene u rad u grupi, razumećemo na radionici. U radu će se koristiti elementi sistema *Use, Empower & Accept*, koji Aleksander Zain razvija od 2019. u cilju stvaranja telesne prakse koja pomaže osobama iz TIRV (trans, interpolne i rodno varijantne) zajednice.  \* *Program je namenjen edukatorkama/ima, nastavnicama/ima i dr. koji se kod mladih mogu sresti sa opisanim pitanjima*.  \**Disforija*, u ovom slučaju rodna disforija, stanje je koje obuhvata prisustvo klinički značajnog stresa koji je povezan sa snažnom i postojanom razlikom između izraženog roda, odnosno roda koji osoba oseća da jeste, i pola koji je toj osobi dodeljen pri rođenju. |
| **RADIONICA**  **17.00-18.30**  **Teatar** | **Nada Milošević *Ash***, NektanArt, Pančevo i Beograd  **IGRA SENKI  radionica teatra pokreta**  Radionica kombinuje psihoanalitičku i *Butoh* metodu ličnog unutrašnjeg istraživanja. Senka je arhetip marginalizovanog, skrivenog, graničnog, potisnutog u nama samima. Radionica se bavi ličnim pitanjima i problemima i kako ih transformisati kroz pokret. Vodič će učesnike provesti kroz iskustvo istraživanja ličnog puta, što mogu dalje primenjivati u radu.  *\* Radionica se ne preporučuje osobama sa psihičkim poteškoćama, jer je vodič umetnik, a ne terapeut.* |
|  | **NEDELJA 3.7.2022.** |
| **RADIONICA**  **16.30-18.00**  **Teatar** | **Dražen Horvatić**, performer i dramaterapeut, Beograd  **ŠNS - Školica Nikkolette za starlete  kreativna radionica**  Nikkoletta Starleta je konačno rešila da podeli sa širom javnosti svoje male tajne za srećan život jedne starlete!  Zasnovana na Sezami dramaterapeutskom metodu, radionica će kroz senzualnu muziku, priču i pokret dati priliku učesnicama/ima da probude i prodube svoju unutrašnju starletu. Cilj školice je da se očuva tradicija ovog starog zanata ☺  **\***  *Prethodno iskustvo nije neophodno, bitna je samo iskrena želja za istraživanjem svoje starletske prirode.* |
|  | **PONEDELJAK 4.7.2022.** |
| **RADIONICA**  **10.00-12.00**  **Baletska sala** | **Radionica glasa**  **VOKALNE PROJEKCIJE**  **Branko Milisković,** performer  Predmet radionice je glas i njegova primena u izvođenju kao obliku javnog nastupa/istupanja. Sadržaj će biti retorika, čitanje teksta na različite načine: naglas, u isti glas, kakofono, veoma glasno itd, kao i slušanje odabranih vokalnih radova (autorovih i tuđih). Zaključak radionice je diskusija o iskustvima koje su učesnici stekli tokom radionice.  *\* Radionica nije namenjena deci i tinejdžerima, te osobama sa govornim hendikepom (gluvonemima).* |
|  |  |

**Učesnici:** Programi su otvoreni za umetnike, nastavnike, vaspitače, pedagoge, edukatore, voditelje omladinskih grupa, roditelje/staratelje i druge bliske osobe dece i mladih osoba koje su pred izazovom zbog prihvatanja svog ili tuđeg rodnog, kao i seksualnog identiteta.

**Kada i gde:** Konferencija „CENTRI I MARGINE – SNAGE PRIBLIŽAVANJA“, održava se od 02. do 04. jula (subota-ponedeljak) u prostorijama Ustanove kulture Parobrod, Kapetan Mišina 6a, Beograd.

**Prijavljivanje:** Svi programi su besplatni, uz obaveznu registraciju: [**https://forms.gle/nti2mCLyCikKGQj4A**](https://forms.gle/nti2mCLyCikKGQj4A).   
Učesnici koji budu pohađali više programa mogu dobiti Potvrdu o učešću na stručnom skupu – Konferenciji.

**ORGANIZACIJA:** Programi su deo konferencije „CENTRI I MARGINE – SNAGE PRIBLIŽAVANJA“, koja povezuje umetničke i kulturne prakse sa razvojnim procesima dece, mladih i osetljivih grupa. Agenda se može preuzeti [**OVDE**](http://bazaart.org.rs/wp-content/uploads/2022/06/AGENDA-Konferencija-BAZAART-2022-21jun22.docx)**.**

Konferenciju organizuju Reprezentativno udruženje u kulturi BAZAART i partneri: Centar za dramu u edukaciji i umetnosti CEDEUM i UK Parobrod.

**Skup podržavaju Ministarstvo kulture Republike Srbije i Evropska komisija kroz program Kreativna Evropa.

*Konferenciju podržava   
Ministarstvo kulture   
Republike Srbije*